**ОБЩИНСКИ СЪВЕТ – ДУЛОВО, ОБЛ. СИЛИСТРА**



ул. “Васил Левски” № 18 тел.: (0864) 2 31 00 ; Факс:(0864) 2 30 20

7650 Дулово e-mail: [obs\_dulovo@abv.bg](mailto:obs_dulovo@abv.bg)

**ПРОТОКОЛ**

**№ 11**

Днес, 03.06.2024г. /понеделник/, в зала № 2 в сградата на община Дулово, от 14.30 часа се проведе Единадесетото извънредно заседание на Общински съвет – Дулово.

Присъстващи: 26 общински съветници */приложен присъствен списък/.*

Отсъстващи: Билгин Басри Ахмед, Тамер Дилявер Хасан и Себахат Реджеб Сопен.

На заседанието присъстваха инж. Невхис Мустафа – кмет на община Дулово, Айваз Чакър-зам-кмет, служители на Общинската администрация.

**Инж. Сезгин Галиб - Председател на ОбС:**

**-**Уважаема г-жо Кмет,

-Уважаеми зам.-кмет, колеги общински съветници, гости,

Имаме необходимия кворум в залата. Заседанието е легитимно и може да взема законни решения. Присъстват 26 общински съветници, отсъстват трима. Г-н Тамер Хасан отсъства по здравословни причини. Пожелаваме му бързо възстановяване. Обявявам заседанието на Общински съвет – Дулово за открито.

Колеги, получихме покана за провеждане на Общо събрание на съдружниците на „ВиК“ ООД гр. Силистра. Община Дулово, като съдружник в това дружество е необходимо да даде мандат и да изрази позицията си в Общото събрание, което е насрочено за 05.06.2024г. За участие в Общото събрание се наложи свикване на днешното ни извънредно заседание. Материалите са ви предоставени и са разгледани в съвместно заседание на постоянните комисии. Предлагам на вниманието ви следния

**ПРОЕКТО-ДНЕВЕН РЕД:**

1. **Докладна записка от инж. Сезгин Галиб – председател на ОбС-Дулово,** относно: Съгласуване на позиция и даване мандат на представителя на Община Дулово в Общо събрание на съдружниците на „ВиК“ ООД гр. Силистра /Вх. № 234/29.05.2024г./

РАЗИСКВАНИЯ по предложения дневен ред.

*/Въпроси, мнения или предложения за изменение и допълнение на предложения дневния ред не постъпват/.*

**Инж. Сезгин Галиб-Председател на ОбС:**

- Щом няма желаещи, предлагам да преминем към процедура на гласуване.

**ГЛАСУВАНЕ:** 26 общински съветници.

**ЗА: 26; ПРОТИВ: 0; ВЪЗД.СЕ: 0.**

Общински съвет – Дулово прие единодушно горе изложения дневен ред.

**ТОЧКА ПЪРВА**

***По т.1.*** *инж. Сезгин Галиб – Председател на ОбС Дулово представи предложението си за решение по Докладна записка, относно: Съгласуване на позиция и даване мандат на представителя на Община Дулово в Общо събрание на съдружниците на „ВиК“ ООД гр. Силистра /Вх. № 234/29.05.2024г./, която е на разположение на общинските съветници и представлява неразделна част от настоящия протокол.*

**Инж. Сезгин Галиб-Председател на ОбС:**

-Колеги, докладната беше разгледана на съвместно заседание на комисиите. Изразихте положително становище. Давам думата за въпроси, мнения, предложения по тази докладна...

РАЗИСКВАНИЯ по точка 1.

**Николай Господинов-общински съветник от ПП „ГЕРБ“:**

**-**Госпожо Кмет,Вие ще присъствате ли в заседанието на Общото събрание на дружеството?

**Инж. Невхис Мустафа-Кмет на общината:**

-Да, аз ще участвам в Общото събрание.

**Николай Господинов-общински съветник от ПП „ГЕРБ“:**

-Попитайте ги –защо е в такова състояние дружеството?... Ръководството на дружеството с управител г-н Боранов е оставило наличност от финансови средства по сметките на дружеството в едната – 3 мил. лв., в другата сметка – 2 мил. лв. Следващото ръководство на дружеството е с управител -Тошко Тодоров. Сегашното ръководство е заварило дружеството с нула лв. по сметките. Нямали средства да си погасяват кредита. През последните два дни на предходното ръководство са увеличени трудовите възнаграждения на около 15 служители от 1500 на 4 000лв. Сегашния директор не може да ги накара да подпишат декларации за да намали заплатите им. Поставете този въпрос-защо се е стигнало до тука?... Благодаря!

*/Други въпроси, мнения или предложения не постъпват/.*

**Инж. Сезгин Галиб-Председател на ОбС:**

-Щом няма други желаещи да вземат отношение, предлагам да преминем към поименно гласуване.

**ГЛАСУВАНЕ:** 26 общински съветници.

**ЗА: 26; ПРОТИВ: 0; ВЪЗД.СЕ: 0.**

С П И С Ъ К

на общинските съветници от Общински съвет – Дулово

Мандат 2023 – 2027 година

03.06.2024 год. – поименно гласуване  **по т.1.**

|  |  |  |  |  |
| --- | --- | --- | --- | --- |
| **№** | **Име, презиме, фамилия** | **“ЗА”** | **“против”** | **“въздържал се”** |
| 1. | Сезгин Рамис Галиб | **+** |  |  |
| 2. | Илкер Неджати Халим | **+** |  |  |
| 3. | Фахри Адил Мустафа | **+** |  |  |
| 4. | Рефие Наджи Мехмед | **+** |  |  |
| 5. | Касим Неджми Сали | **+** |  |  |
| 6. | Бахар Мехмед Шевкед | **+** |  |  |
| 7. | Хюсеин Ешреф Джелил | **+** |  |  |
| 8. | Сали Назми Сали | **+** |  |  |
| 9. | Гюрджан Салим Ахмед | **+** |  |  |
| 10. | Тунчай Февзи Акиф | **+** |  |  |
| 11. | Сонер Мехмед Фикрет | **+** |  |  |
| 12. | Нурхан Мухарем Махмуд | **+** |  |  |
| 13. | Гюлюмсер Бейджет Ангелова | **+** |  |  |
| 14. | Гюнеш Ремзи Хамза | **+** |  |  |
| 15. | Сечкин Сали Салим | **+** |  |  |
| 16. | Любомир Минков Минков | **+** |  |  |
| 17. | Тансер Басри Ахмед | **+** |  |  |
| 18 | Марин Христов Малчев | + |  |  |
| 19. | Дилбер Турхан Алиш | + |  |  |
| 20. | Николай Илиев Господинов | + |  |  |
| 21. | Шенай Лютфи Рамадан | + |  |  |
| 22. | Спасимир Дечев Иванов | **+** |  |  |
| 23. | Левент Хабил Али | **+** |  |  |
| 24. | Билгин Басри Ахмед | **отсъства** |  |  |
| 25. | Ибрахим Демир Муртаза | **+** |  |  |
| 26. | Мартин Славов Тодоров | **+** |  |  |
| 27. | Тамер Дилявер Хасан | **отсъства** |  |  |
| 28. | Ивайло Андонов Иванов | + |  |  |
| 29. | Себахат Реджеб Сопен | **отсъства** |  |  |

Във връзка с Докладна записка с вх.№ 234/29.05.2024г., по т.1. от дневния ред, след проведено поименно гласуване, с **26 гласа „ЗА”; „ПРОТИВ”- няма; „ВЪЗД.СЕ” – няма**, Общинският съвет прие

**Р Е Ш Е Н И Е № 111**

На основание чл. 21, ал.1, т. 23 и ал.2, във вр. с чл.21, ал.1, т.9 от ЗМСМА, чл.19 от Наредба № 3 за условията и реда за упражняване правата на собственост на Община Дулово в търговски дружества с общинско участие в капитала, за участието на общината в граждански дружества и за сключване на договори за съвместна дейност, във вр. с чл. 137, ал. 6 и чл.226 от Търговския закон, Общински съвет-Дулово

**РЕШИ:**

1. **Дава мандат** на Кмета на Община Дулово, на редовно присъствено Общо събрание на съдружниците на „Водоснабдяване и Канализация“ ООД – гр. Силистра, свикано на 05.06.2024г. от 10:00 часа, да изрази позицията на Община Дулово по предварително обявения дневен ред в писмо-покана с изх.№ БХ 30-2/20.05.2024 г. от управителя на „ВиК“ ООД – гр. Силистра **и да гласува,** както следва:

* По първа точка от дневния ред - „ЗА“;
* По втора точка от дневния ред – „ЗА“;
* По трета точка от дневния ред – „ЗА“;
* По четвърта точка от дневния ред – „ЗА“;
* По пета точка от дневния ред – „ЗА“;
* По шеста точка от дневния ред – „ЗА“;
* По точка седма „Разни“ от дневния ред **-** при постъпване на допълнителни въпроси на общото събрание, да приеме предложенията към същите, както и при необходимост да гласува по преценка, с оглед запазване интересите на Община Дулово.

1. При невъзможност кметът на Община Дулово да участва Общото събрание на съдружниците на „Водоснабдяване и Канализация“ ООД – гр. Силистра, определя за заместник АЙВАЗ ХИКМЕТ ЧАКЪР – зам.-кмет.
2. На основание чл.60, ал.1 от АПК допуска предварително изпълнение на настоящото решение.

Мотиви: Предвид кратките срокове посочени в писмо с изх. № БХ 30-2/20.05.2024 г. от управителя на „ВиК“ ООД – гр. Силистра, предварителното изпълнение на настоящия акт ще осигури валидно упълномощаване на посочените представители на Община Дулово в общото събрание на съдружниците на „Водоснабдяване и Канализация“ ООД – гр. Силистра.

*Председателят на Общински съвет – Дулово благодари на общинските съветници за участието им в заседанието и поради изчерпване на дневния ред обяви заседанието за закрито 14.45 часа.*

**ИНЖ. СЕЗГИН ГАЛИБ**

*Председател на Общински съвет-Дулово*

Изготвил:

*Г.Алиева, Гл.специалист ПОРОбС*